فرانسادا 4 پولیس مامورو، بیر گنجه باتوملا تجاووز ائتمکله گوناهلاندیریلیر.
ایچ ایشلر ناظیری برونو لی روکس ائتدیگی یازیلی آچیقلامادا، باشکند پاریسین قوزئینده یئر آلان ساین-ساینت-دنیس شهرچئوره سینده، 22 یاشیندا بیر گنجه باتوملا توپلو تجاووز ائتمکله گوناهلان‌دیریلان 4 پولیس مامورونون جمعه آخشامی گونون‌دن بو یانا نظارتده توتولدوغونو ائشیتدیردی.
ادعا‌لارین اورتایا قوووشماسی اوچون بیر چوخ شاهیدین ایفاده‌لرینه باشوورولدوغو و کامرا گؤرونتو‌لری‌نین آراشدیریلدیغی یازیلان آچیقلامادا، ادعا‌لارین دوغرولوغو وضعیتینده لازیم اولان جزانین وئریله‌جگی ایفاده ائدیلدی.
سایت-سینت-دنیس حومه‌سی‌نین اولنه-سو-بوا بؤلگه‌سینده، 4 پولیس مامورو جمعه آخشامی گونو هر زامان اولدوغو کیمی کیملیک کونترولو ائتمک ایستمیش، بو سیرادا، 22 یاشین‌داکی آدی آچیقلانمایان گنجه باتوملا تجاووز ائتمیشدی.
باشقا وطنداش‌لارین گؤزو اؤنونده باش وئرن حادثه سونراسیندا گنج، عاجیل یاردیملا خسته‌خانایا قالدیریلمیش و وضعیتی‌نین جیدی اولدوغو بیلدیریلمیشدی.
هله خسته‌خانادا معا‌لیجه‌سی داوام ائدن گنجه 60 گون ایش گؤره بیلمز راپورو وئریلرکن، تجاووز، حادثه اثناسیندا یول‌دان کئچن بیر وطنداشین آماتؤر کامراسی طرفین‌دن ده گچیلمیشدی.
بوبینی ساوجیلیغی دا حادثه‌لر اوزرینه 4 پولیس مامورو حاقیندا توپ‌لو تجاووزدن سوروشدورما آچمیشدی.
